stanford-oval/wikipedia huggingface dataset:
Typpihappo
Valmistus

Väitetään, että ensimmäisenä typpihapon synteesin kirjasi ylös arabialainen filosofi ja alkemisti Jabir ibn Hayyan noin vuonna 800. Monet asiat, jotka ovat menneet Jabir ibn Hayyanin nimiin ovat kuitenkin todellisuudessa peräisin Espanjassa 1300-luvulla eläneeltä henkilöltä, joka otti käyttöönsä Jabarin latinisoidun nimen Geber saadakseen ajatuksilleen enemmän arvovaltaa. William Newman arvelee, että Geber oli Paulus Tarentolainen, italialainen fransiskaanimunkki.
Nykyään typpihappoa valmistetaan polttamalla ammoniakkia sopivan katalyytin läsnä ollessa. Kun reaktiossa syntyneisiin typen oksideihin sumutetaan vettä, oksidit liukenevat muodostaen typpihappoa. Reaktioyhtälöksi saadaan:
Valmistus tapahtuu kahdessa vaiheessa. Ensin ammoniakki poltetaan (hapetetaan) kuumentamalla sitä hapen kanssa. Katalyyttinä reaktiossa käytetään platinaa ja rodiumia. Reaktiossa muodostuu typpioksidia ja vettä. Reaktio on erittäin eksoterminen, eli siinä vapautuu paljon lämpöä (ΔH = −950 kJ).
4 NH3(g) + 5 O2(g) → 4 NO(g) + 6 H2O(g)
Toisessa vaiheessa syntynyttä typpioksidia hapetetaan edelleen typpidioksidiksi:
2 NO(g) + O2(g) → 2 NO2(g)
Tämän jälkeen saatu typpidioksidi sekoitetaan veteen, jolloin muodostuu typpihappoa. Sivutuotteena syntyvä typpioksidi kierrätetään ja siitä valmistetaan taas typpidioksidia:
3 NO2(g) + H2O(l) → 2 HNO3(aq) + NO(g)
Vaihtoehtoisesti, jos reaktio toteutetaan ilmassa, typpidioksidi laitetaan reagoimaan hapen ja veden kanssa:
4NO2(g) + O2(g) + 2 H2O(l) → 4 HNO3(aq)
Kemialliset reaktiot

Typpihappo on vahva happo ja myös voimakas hapetin. Sen pKa on −1,4, joten laimeissa vesiliuoksissa se on lähes kokonaan protolysoituneena nitraatti-ioneiksi:
Typpihappo on vahvasti syövyttävä aine. Se liuottaa hapettamalla kaikki metallit kultaa ja eräitä platina­metalleja lukuun ottamatta. Muista hapoista poiketen ei typpi­hapon reagoidessa metallin kanssa vapaudu vetyä, sillä varsinaisena hapettimena ei toimi proto­lyysissä vapautunut vety­ioni vaan nitraatti-ioni, joka on vety­ionia vahvempi hapetin. Tämän vuoksi se pystyy hapettamaan useita sellaisiakin metalleja, jotka ovat metallien jännitesarjassa vedyn jäljessä. Esimerkiksi kupari reagoi väkevässä typpi­hapon liuoksessa seuraavasti:
Nitraatti-ionissa oleva typpi pelkistyy siis tällöin hapetusasteelta +V hapetus­asteelle +III.  Laimeassa liuoksessa tai voimakkaammin pelkistävän metallin ollessa kyseessä se saattaa pelkistyä pidemmällekin, jolloin voi syntyä typpioksidia, dityppioksidia tai jopa ammoniumioneja. Esimerkiksi sinkki reagoi hyvin laimeassa liuoksessa seuraavasti:
Typpihapon ja suola­hapon seos, kuningasvesi, hapettaa ja liuottaa myös kullan ja platinan.
Typpihappo hapettaa myös useat epämetallit kuten rikin, fosforin ja jodin. Esimerkiksi rikin reagoidessa typpi­hapon kanssa syntyy rikkihappoa, typpidioksidia ja vettä:
Typpihapolla on myös taipumus sitoa itseensä proteiineja, jolloin esimerkiksi iho värjäytyy keltaiseksi jouduttuaan kontaktiin typpihapon kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Typpihapon kansainvälinen kemikaalikortti
OVA-ohje (Arkistoitu – Internet Archive)
Kemian työsuojeluneuvottelukunta (KETSU): Typpihappo (Arkistoitu – Internet Archive)
PubChem: Nitric Acid (englanniksi)
KEGG: Nitric acid
ChemBlink: Nitric acid
Stávros Tziortzís

Stávros Tziortzís (kreik. Σταύρος Τζιωρτζής, s. 15. syyskuuta 1948 Kypros) on kreikkalainen yleisurheilija. Hänen päälajinsa oli 400 metrin aitajuoksu.
Tziortzís sijoittui Münchenin 1972 olympialaisten 400 metrin aitajuoksussa seitsemänneksi ajalla 49,66 s. Rooman EM-kilpailuissa 1974 hän sijoittui neljänneksi ajalla 49,71 s.
Työn Ääni

Lehden ensimmäisen numeron etusivu.
Työn Ääni oli Vaasassa vuosina 1924–1930 ilmestynyt radikaalivasemmiston sanomalehti.
Sosialistisen työväenpuolueen Vapaan Sanan lakkauttamisen jälkeen sen kirjapaino vapautui takavarikosta kesällä 1924, jolloin kommunistien ohjaamat työväenjärjestöt alkoivat julkaista uutta Työn Ääni -lehteä. Poliittisen julistuksen ohella se pyrki mahdollisuuksien mukaan olemaan myös uutisvälittäjä. Vuonna 1929 Työn Ääni oli hetken aikaa kommunisteista irtautuneen Suomen työväen vasemmistoryhmän kannattajien hallussa, mutta Suomen kommunistinen puolue valtasi sen pian takaisin vaikutuspiiriinsä.
Lapuan liikkeen aktivistit tuhosivat Työn Ääntä painaneen kirjapainon maaliskuussa 1930, minkä jälkeen lehteä painettiin lyhyen aikaa Oulussa. Se lakkautettiin määräajaksi saman vuoden keväällä jo ennen varsinaista kommunistilehtien kieltämistä. Lehden kirjapainoyhtiö joutui sosiaalidemokraateille, jotka perustivat oman lehden Pohjanmaan Kansan.
Kolmesti viikossa ilmestyneen lehden päätoimittajina työskentelivät Toivo Latva (1924–1925), Hannes Mykkänen (1925–1927 ja 1929–1930) ja Arvi Laakso (1927–1928).
Aiheesta muualla

Työn Ääni digitoituna kansalliskirjastossa
Huomiota herättänyt kirjapainon hävitys Vaasassa, Suomen Kuvalehti, 05.04.1930, nro 14, s. 33, Kansalliskirjaston digitaaliset aineistot
Luettelo superroistoista

Tämä on luettelo superroistoista. Lista on epätäydellinen.
Marvel Comics ja DC Comics

Marvel ja DC Comics ovat maailman suurimmat supersankarisarjakuvien kustantajat
Marvel
Aivo
Aldrich Killian
Anaconda
Animus
Ankerias
Annihilus
Ansamies
Armoton
Arnim Zola
Attuma
Avalance
Azazel
Blastaar
Blob
Boomslang
Bumerangi
Byrrah
Chthon
Darkoth
Deacon Frost
Diablo
Dormammu
Elektro
Elävä aivo
Fing Fang Foom
Galactus
Harppuuna
Mister Hyde
Herra Pahuus
Hiekkamies
Hullu Haihattelija
Hämmästyttävä Androidi
Ilmakävelijä
Imijä
Juggernaut
Juoksuhiekka
Kallo
Kameleontti
Kang Valloittaja
Kasipallo
Kehämestari
Kingpin
Kobra
Kohtalo
korppikotka
Kraven saalistaja
Kuoriainen
Kurpitsalyhty
Kuvotus
Kylmäsydän
Lepinkäinen
Loki
Lumimyrsky
Lumoojatar
Maansiirtäjä
Magneto
Magus
Mauvais
Mefisto
Mestmero
Mojo
Molekyylimies
Morlun
Musta Ritari
Mysterio
Mörkö
Napakymppi
Nimrod
Nitro
Nuke
Paaluttaja
Painajainen
Palapeli
Pallosalama
Paroni Blood
Paroni Mordo
Paroni Strucker
Paroni Zemo
Punakallo
Purppuradynamo
Pyro
Radioaktiivinen mies
Rengastaja
Roihu
Romuttaja
Ronan
Sapelihammas
Sauron
Seti
skorpioni
Solus
Superskrulli
Teräskeho
Thanos
Titaanimies
Tohtori Doom
Tohtori Dorcas
Tohtori Mustekala
Tuho
Tärisyttäjä
Ultron
Vauhtifriikki
Vauhtipiru
Velho
Venom
Vihreä Menninkäinen
Wendigo
Ylivaihde
DC Comics
Ra’s al Ghul
Talia al Ghul
Arvuuttaja
Atomikallo
Bane
Bizarro
Blockbuster
Brainiac
Darkseid
Deadshot
Deathstroke
Per Degaton
Desaad
Doctor Destiny
Giganta
Gorilla Grodd
Hullu Hatuntekijä
Imperiex
Jokeri
Kaksinaama
Kapteeni Bumerangi
Kapteeni Kylmä
Kapteeni Natsi
Khronos
Kreivi Vertigo
Lashina
Laskin
Lelumies
Linnunpelätin
Lex Luthor
Major Force
Man-Bat
Merlyn
Metallo
Mokkasiinikäärme
Musta Adam
Musta Rausku
Mxyzptlk
Myrkkymuratti
Pakkasherra
Parallax
Professori Ivo
Harley Quinn
Silver Banshee
Sinestro
Solomon Grundy
Säävelho
Tohtori Kyber
Tohtori Sivana
Tohtori Tupla-X
Trigon
Ultra-Humaniitti
Ryhmät
Kauhuneloset
Käärmeyhteisö
Pahojen Mutanttien Veljeskunta
Pahuuden Eskadroona
Pahuuden Mestarit
Superrikollisten Salainen Yhteisö
Astro City

Ajanpysäyttäjä
Bridwell
Elävä Painajainen
Hehkuva Mato
Hopea-aivo
Konkistatori
Kultahanska
Mordecai Chalk
Teräsjätkä
Zzardo
City of Heroes

Anti-Mater
Arbiter Sands
Black Scorpion
Captain Mako
Doctor Aeon
Doctor Quatrexin
Doctor Vahzilok
Dominatrix
Envoy of Shadows
Ghost Widow
Ice Mistral
Lilitu
Lord Recluse
Nightstar
Nosferatu
Reichsman
Scirocco
Silver Mantis
Tyrant
Nightstar
Disney > Aku Ankka

| Superroisto | Oikea nimi | Voimat | Viitteet |
| --- | --- | --- | --- |
| Musta Pekka | Musta Pekka | Ei supervoimia, mutta hänellä on mekaaniset lonkerot, joita hän ohjaa ajatuksen voimalla |  |
| Mustakaapu | Mustakaapu | Kyky muuttua nestemmäiseksi |  |
| Rahoittaja | Kroisos Pennonen |  |  |
| Saastuttaja |  | Kyky hallita saasteita ja roskia |  |
Spektro: 
| Velmu Viurusilmä | Velmu Viurusilmä | Ei supervoimia, mutta on nerokas keksijä |  |
Zafire:
Disney > Kim Possible

Apinanyrkki
Duff Kiligan
Professori Hullula
Shego
Tohtori Traagi
DreamWorks

| Superroisto | Oikea nimi | Voimat | Viitteet |
| --- | --- | --- | --- |
| Megamind (entinen superroisto) | ei tiedossa | Nerotason älykkyys |  |
| Minion (entinen superroisto) | Minion (entinen superroisto) | Nerotason älykkyys, gorillaa muistuttava robottikeho |  |
| Titan | Hal Stewart | Metromiehen voimat |  |
| Lady Doppler | Gail | Sään manipulointi |  |
| (I) Pelko-Paroni (II) Lordi Hyväyö | Lordi nimi ei tiedossa | Varjojen manipulointi |  |
| Pierre Pakotus | ei tiedossa | Hypnoosin voima |  |
| Behemoth | ei tiedossa | On iso laavagolemi, jolla on kyky ampua laavaa |  |
| Machiavilunki | Professori nimi ei tiedossa | Nerotason älykkyys |  |
| Kuningaskala | ei tiedossa | Mereen liittyviä tarvikkeita |  |
| Punanapsija | ei tiedossa | Mereen liittyviä tarvikkeita |  |
| Sinimakrilli | ei tiedossa | Mereen liittyviä tarvikkeita |  |
DreamWorks > Ryhmät

| Ryhmä | Jäsenet |
| --- | --- |
Tuomiosyndikaatti: Megamind (entinen jäsen), Minion (entinen jäsen), Lady Doppler, Lordi Hyväyö, Pierre Pakotus, Behemoth, Machiavilunki (uusi jäsen)
Kalajengi: Kuningaskala, Punanapsija, Sinimakrilli
Pixar

| Superroisto | Oikea nimi | Voimat |
| --- | --- | --- |
| Bomb Voyage | Ei tiedossa |  |
| Raivaaja | Ei tiedossa | Ei supervoimia, mutta hänellä on käytössään jättimäinen pora ja muuta raivaukseen liittyvää |
| Ruutukaappari | Eveliina Taival | Ei supervoimia, mutta on hyvin älykäs ja pystyy hakkeroimaan monia tietokoneita. Hänellä on myös silmälaseja, joilla voi hallita ketä vain kunhan ne pysyy hallittavan päässä. |
| (I) Ihmepoika (II) Syndrooma | Pasi Pätkä | Ei supervoimia, mutta on nerokas keksijä. Hänellä on mm. hyvin voimakas robotti, jota ohjaa kädessään olevalla kaukosäätimellään ja sormissaan hyvin voimakas säde, joka pystyy pitämään paikoillaan voimakkaitakin supersankareita ja jolla pystyy myös liikuttamaan näitä vaivattomasti. |
Manga ja anime

Alexander Anderson (Hellsing)
Baby (Dragon Ball GT)
Brolly (Dragon Ball Z)
Cell (Dragon Ball Z)
Cooler (Dragon Ball Z)
Frieza (Dragon Ball Z)
Gauron (Full Metal Panic!)
Itachi Uchiha (Naruto)
Kaizan Doushi (Grenadier)
Kapteeni (Hellsing)
Kisame Hoshigaki (Naruto)
Krad (D.N. Angel)
Kreivi Meier Link (Vampire Hunter D Bloodlust)
Legato Bluesummers (Trigun)
Harry MacDougall (Outlaw Star)
Ronald MacDougall (Outlaw Star)
Majin Buu (Dragon Ball Z)
Majuri (Hellsing)
Millenium Earl (D.Grayman)
Million Knives (Trigun)
Naraku (InuYasha)
Orochimaru (Naruto)
Rip van Winkle (Hellsing)
Schrödinger (Hellsing)
Sephiroth (Final Fantasy VII)
Sesshōmaru (InuYasha)
Shishio Makoto (Rurouni Kenshin)
Sir Crocodile (One Piece)
Sonny Wong (R.O.D.)
Tohtori (Hellsing)
Tubalcain Alhambra (Hellsing)
Vamdemon (Digimon)
Vicious (Cowboy Bebop)
Zorin Blitz (Hellsing)
Muita superroistoja

Alien (Alien-elokuvat)
Darth Vader (Tähtien sota)
Decepticonit (Transformers)
Lordi Zedd (Mighty Morphin Power Rangers)
Ozymandias (Vartijat), Vartijat on DC Comicsin julkaisema mutta se ei kuulu varsinaiseen DC-universumiin niin se on listattu muihin
Palpatine (Tähtien sota)
Predator (Predator-elokuvat)
Randall Flagg (Musta torni)
Tyypin 1936 hävittäjä

| Tyyppi 1936 |
| --- | --- |


Tekniset tiedot
Uppouma:  2 449 t (kuiva) 3 469 t (kuormattu)
Pituus:  Z17-Z19: 123 m (kokonaispituus) Z20-Z22: 125 m (kokonaispituus)
Leveys:  11,8 m
Syväys:  3,8 m
Koneteho:  70 000 hv (52,2 MW)
Nopeus:  38 solmua
Miehistöä:  323
Aseistus
Meritorjunta:  5 × 12,7 cm tykkiä 8 × 533 mm torpedoputkea 60 × miinaa
Ilmatorjunta:  4 × 3,7 cm L/83 C30 -ilmatorjuntatykkiä C30 asennuksena 7× 2 cm L/65 C30 -ilmatorjuntatykkiä C30 asennuksena
Tyyppi 1936 oli Saksan laivaston toisen maailmansodan aikainen hävittäjäluokka, johon kuului kaikkiaan kuusi alusta.
Suunnittelu

Tyypin 1936 alukset olivat edeltäjiinsä nähden paranneltuja aluksia, joiden savuhormeja oli lyhennetty ja kansirakenteita kevennetty. Lisäksi alusten pituutta ja leveyttä oli hieman kasvatettu ja siten oli painopistettä saatu madallettua ja alusten merikelpoisuutta parannettua. Kolmeen viimeiseen alukseen tehtiin jo valmistuessa klipperikeula. Alusten rungon muotoa oli parannettu, mikä laski kuolleen massan määrää.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Z17 Diether von Roeder | Deutsche Schiff- und Maschinenbau, Bremen | 9. syyskuuta 1936 | 19. elokuuta 1937 | 29. elokuuta 1938 | - |
| Z18 Hans Lüdemann | Deutsche Schiff- und Maschinenbau, Bremen | 9. syyskuuta 1936 | 1. joulukuuta 1937 | 8. lokakuuta 1938 | - |
| Z19 Hermann Künne | Deutsche Schiff- und Maschinenbau, Bremen | 5. lokakuuta 1936 | 22. joulukuuta 1937 | 12. tammikuuta 1939 | - |
| Z20 Karl Galster | Deutsche Schiff- und Maschinenbau, Bremen | 14. syyskuuta 1936 | 15. kesäkuuta 1937 | 21. maaliskuuta 1939 | - |
| Z21 Wilhelm Heidkamp | Deutsche Schiff- und Maschinenbau, Bremen | 15. joulukuuta 1936 | 20. elokuuta 1938 | 20. kesäkuuta 1939 | - |
| Z22 Anton Schmitt | Deutsche Schiff- und Maschinenbau, Bremen | 3. tammikuuta 1938 | 20. syyskuuta 1938 | 24. syyskuuta 1939 | - |
Työväen Lehti (Helsinki)

Lehden ensimmäisen numeron etusivu.
Työväen Lehti oli Helsingissä vuosina 1895–1896 ilmestynyt sanomalehti.
Kansan Lehden liitteenä kerran viikossa ilmestynyt Työväen Lehti edusti linjaltaan wrightiläistä työväenliikettä. Sen tehtävänä oli toimia radikaalistuvan Työmiehen kilpailijana. Lehden toimittaja ja julkaisija oli raittiusmiehenä tunnettu Matti Helenius.
Aiheesta muualla

Työväen Lehti digitoituna kansalliskirjastossa
Typpihapoke

| Typpihapoke |
| --- | --- |

Tunnisteet
CAS-numero:  7782-77-6
PubChem CID:  24529
Ominaisuudet
Molekyylikaava:  HNO2
Moolimassa:  47,018 g/mol
Typpihapoke (HNO2) on heikko happo, joka tunnetaan ainoastaan vesiliuoksena tai suoloinaan nitriitteinä. Typpihapoketta käytetään teollisuudessa muun muassa atsoväriaineiden valmistuksessa.
Rakenne

Höyrymäisessä muodossa tasomainen typpihapokemolekyyli voi omaksua joko trans- tai cis-muodon. Näistä trans-muoto on pysyvämpi, koska se on energialtaan alhaisempi.
| 0 | 1 | 2 |
| --- | --- | --- |

| Trans-typpihapokkeen malli,  jossa näytetty sidoskulmat ja sidoksien pituudet  | Pallotikkumalli trans-muodosta | Pallotikkumalli cis-muodosta |
Valmistus

Dityppitrioksidi on typpihapokkeen anhydridi, ja sen liuottaminen veteen tuottaa typpihapoketta.
Typpihapoketta on myös mahdollista valmistaa käsittelemällä jotain nitriittiä, kuten natriumnitriittiä, hapolla esimerkiksi rikkihapolla.
Reaktioita

Typpihapoke hajoaa helposti typpimonoksidiksi ja typpihapoksi.
Typpihapoketta käytetään aniliinit diatsoniumsuoloiksi. Tämän vuoksi sitä käytetään atsovärien valmistuksessa.
Typpihapoketta voidaan käyttää myös hyvin helposti räjähtävän natriumatsidin hävittämiseen.
Typpihapoke ja DNA

Typpihapoke voi aiheuttaa DNA-vaurioita. Tämä johtuu siitä, että typpihapoke deaminoi DNA:n emäksistä guaniinia, adeniinia ja sytosiinia. Deaminaatiotuotteet ovat ksantiini, hypoksantiini ja urasiili. Emäksistä helpoimmin deaminoituu guaniini.
Työväen Lehti (Tampere)

Lehden ensimmäisen varsinaisen numeron etusivu.
Työväen Lehti oli Tampereella vuosina 1927–1930 ilmestynyt kommunistinen sanomalehti.
Hämeen ja Satakunnan kommunistien maakuntalehdeksi tarkoitettua Työväen Lehteä painettiin aluksi Oy Työn kirjapainossa Helsingissä, myöhemmin Työn Äänen painossa Vaasassa ja loppuvaiheessa Oulussa. Aluksi sen sisältö oli paikallista aineistoa lukuun ottamatta samaa kuin viipurilaisessa Työssä. Vaasassa Työväen Lehti ja Työn Ääni ilmestyivät vuoropäivinä ja toimivat toistensa korvikkeina toisen niistä ollessa lakkautettuna.
Kolmesti viikossa ilmestyneen lehden julkaisijana toimi Hämeen ja Satakunnan Työväen Sanomalehti Oy. Päätoimittajina työskentelivät Lassi Hulkkonen (1927–1929), Oskar Kujala (1929–1930) ja vastaavana toimittajana Arvi Laakso (1928).
Aiheesta muualla

Työväen Lehti digitoituna kansalliskirjastossa
Hootenanny

Hootenanny on folkmusiikkikokoontuminen, jossa folkmuusikot vuorollaan esittävät musiikkiaan yleisölle. Hootenanny-tapahtumien alkuperä on epäselvä, mutta ne olivat suosituimmillaan 1960-luvulla folkmusiikin suosion noustessa. Silloin tilaisuuksissa uuden sukupolven folkmuusikot alkoivat esittää enemmän itse säveltämäänsä materiaalia vanhojen kansansävelmien sijaan.
Koúmaris

| Koúmaris Κούμαρης |
| --- | --- |
 Koúmaris
 Koordinaatit: 38°13′38″N, 22°2′11″E 
Valtio:  Kreikka
Alue:  Länsi-Kreikka
Alueyksikkö:  Akhaia
Kunta:  Aigiáleia
Kunnallisyksikkö:  Aígio
Hallinto:  
 – Asutustyyppi:  kylä
 – Kallikrates-koodi:  3702010601
Korkeus:  255 m
Väkiluku (2021):  206
Aikavyöhyke:  UTC+2
 – Kesäaika:  UTC+3
Koúmaris (kreik. Κούμαρης) on Kreikan kylä, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Kylän väkiluku on 206 (2021).
Koúmarisin kylä sijaitsee noin kuusi kilometriä lounaaseen Aígiosta ja Korintinlahden rannasta, ja noin 45 kilometriä itään Patraksesta. Se on rakennettu noin 255 metrin korkeuteen merenpinnasta laskettuna. Koúmaris muodostaa oman kyläyhdyskuntansa (Δημοτική Κοινότητα Κούμαρη, Dimotikí Koinótita Koúmari), johon ei kuulu muita asutuksia. Antiikin ajan Rhypesin eli Rhypain kaupunki sijaitsi nykyisen kylän lähellä.
Zíria (Akhaia)

| Zíria Ζήρια |
| --- | --- |
 Zíria
 Koordinaatit: 38°17′59″N, 21°58′59″E 
Valtio:  Kreikka
Alue:  Länsi-Kreikka
Alueyksikkö:  Akhaia
Kunta:  Aigiáleia
Kunnallisyksikkö:  Erineós
Hallinto:  
 – Asutustyyppi:  kylä
 – Kallikrates-koodi:  3702050101
Väkiluku (2021):  517
Aikavyöhyke:  UTC+2
 – Kesäaika:  UTC+3
Zíria (kreik. Ζήρια) on Kreikan kylä, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Kylän väkiluku on 517 (2021).
Zírian kylä sijaitsee noin 30 kilometriä itäkoilliseen Patraksesta ja noin 1,5 kilometriä sisämaahan Korintinlahden etelärannasta. Zíria muodostaa myös laajemman kyläyhdyskunnan (Δημοτική Κοινότητα Ζήριας, Dimotikí Koinótita Zírias), johon kuuluvat varsinaisen Zírian kylän lisäksi kylät Áno Zíria, Lampíri ja Sarkounás. Koko yhdyskunnan väkiluku on 769 (2021).
Työkalulaatikko

Työkalulaatikko.
Erikokoisia työkalulaatikoita.
Työkalulaatikko tai työkalupakki on työkalujen kantokahvallinen säilytys- ja kuljetuslaatikko. Työkalulaatikossa työntekijän kaikki tavanomaisesti tarvittavat työkalut ja tarvikkeet kulkevat yhdellä kerralla mukana. Työkalulaatikot sopivat tavaroiden säilytykseen samalla tavoin kuin työkalulaukut, -lokerikot ja -hyllyt.
Rakenne

Työkalulaatikossa on yleensä pyöristetyt kulmat ja voi olla kovaa materiaalia kuten peltiä, muovia tai puuta mutta myös kangasta. Kannessa voi olla lokeroita ruuveja, muttereita ja liittimiä yms. varten. Jotkut työkalulaatikot ovat yksinkertaisia, avoimia, toiset taas sivulta levitettäviä ja monikerroksisia.
Sisältö

Työkalulaatikko saattaa sisältää muun muassa mekaanisia tarvikkeita, kuten vasara, hohtimet, vatupassi, mitta, erikokoiset ruuvimeisselit (tasapäiset, ristipäiset ja tähtipäiset), taltta, viila, jakoavaimet, kiintoavaimet, teippiä, kontaktiliimaa, lyijykynä merkintöjä varten, nippusiteitä ja hiomapaperia. Se voi sisältää myös sähköön liittyviä esineitä, kuten sähkökoestin, yleismittari, sähköjohtoa, sähköteippiä, juotoskolvi, juotostina, sivuleikkurit, kutistesukkaa, varaparisto mittalaitteeseen, muistiinpanovälineet ja piirikaavio. Se voi sisältää myös hylsyjä, viiloja ja vääntimiä.
Aiheesta muualla

Kuvia tai muita tiedostoja aiheesta Työkalulaatikko Wikimedia Commonsissa
Typäskääpä

| Typäskääpä |
| --- | --- |

Uhanalaisuusluokitus
  
Suomessa::  Elinvoimainen
 
Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Albatrellaceae
Suku::  Lampaankäävät Albatrellus
Laji::  confluens
Kaksiosainen nimi
 Albatrellus confluens  (Alb. & Schaeff.) Kotl. & Pouzar 
Katso myös
   Typäskääpä Commonsissa 
Infobox OKNimi-testi OK: 
Typäskääpä (Albatrellus confluens tai Scutiger confluens) on Russulales-lahkoon kuuluva, lampaankääpää suuresti muistuttava kääpämäinen sienilaji. Se on ruokasienenä vähäarvoinen.
Tuntomerkit

Typäskäävän 5–20 cm leveän, epäsäännöllisen muotoisen lakin yläpinta on väriltään vaalean kellanruskea ja punertavan sävyinen. Lakin alapinnassa tiukasti kiinni olevat hyvin pienet pillit ovat johteiset ja lähes valkoiset, mutta muuttuvat vioittuneista kohdista punertavan ruskeiksi. Jalka on lyhyt, 1–3 cm paksu, täyteinen ja lakin värinen. Malto on valkoista, mutta se muuttuu vioittuneista kohdista ja kuivattaessa punertavan ruskeaksi. Tuoksu on miellyttävän hedelmäinen, mutta muuttuu kuivattuna pistäväksi.
Typäskäävän erottaa parhaiten ruokasienenä paljon arvokkaammasta lampaankäävästä siten, että lampaankäävän lakki on kermanvalkoinen ja usein nahanruskeasuomuinen. Typäskääpä muuttuu kosketettaessa punertavan ruskeaksi, mutta lampaankääpä keltaiseksi. Lampaankäävällä ei myöskään ole hedelmäistä tuoksua.
Kasvuaika ja -paikka

Typäskääpä kasvaa elo-lokakuussa yleisenä Etelä- ja Keski-Suomen kuusimetsissä. Lajille on ominaista kasvaa tiiviinä puolipallon muotoisina ryppäinä siten, että sen lakit peittävät kerroksittain toisensa.
Käyttö ravinnoksi

Nuorena typäskääpä kelpaa ryöpättynä syötäväksi, mutta laji on ruokasienenä vähäarvoinen. Vanhat yksilöt ovat maultaan liian karvaita ja siten syömäkelvottomia. Useissa sienikirjoissa typäskääpä on luokiteltu syötäväksi kelpaamattomaksi.
Aiheesta muualla

Laji.fi: typäskääpä (Albatrellus confluens)
Pinkka, Lajituntemuksen oppimisympäristö: Typäskääpä (Albatrellus confluens)
LuontoPortti: Typäskääpä
| Taksonitunnisteet |
| --- | --- |
Albatrellus confluens:  Wikidata: Q53743  AusFungi: 60029817  BioLib: 59888  CoL: BFLL  EoL: 190124  EPPO: ALBACO  Fungorum: 292349  GBIF: 2551806  iNaturalist: 479826  IRMNG: 10987823  IUCN: 122090225  MycoBank: 292349  NatureServe: 2.1063286  NCBI: 205783  NZOR: a469f943-ac78-4570-a1c0-6b6c14fb2626  Laji.fi: MX.205394 
Boletus confluens:  Wikidata: Q96635152  AusFungi: 60029818  Fungorum: 204156  NZOR: 4e2de001-7445-47ff-925b-f4000177be0f
Tyrnävän seurakunta

| Tyrnävän seurakunta |
| --- | --- |

 tunnus :  sijainti 
 Tyrnävän kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Limingan rovastikunta
Pääkirkko:  Tyrnävän kirkko
Perustettu:  1901
Jäsenmäärä:  5 574 (2021)
– Osuus asukkaista:  84,5 %
Kirkollisvero:  1,90 %
Kirkkoherra:  Teemu Isokääntä
Verkkosivusto
Infobox OKNimi-testi OK: 
Tyrnävän seurakunta on Tyrnävän kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan.
Tyrnävän seurakunta perustettiin Limingan seurakuntaan kuuluneena kappeliseurakuntana vuonna 1655. Itsenäiseksi seurakunnaksi se muutettiin vuonna 1901.
Herätysliikkeet

Tyrnävän seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Tyrnävän alue ei kuitenkaan ole liikkeen voimakkainta aluetta Oulun ympäristössä.
Papisto

Seuraavat henkilöt ovat toimineet Tyrnävän seurakunnan kirkkoherroina:
Papisto > Kirkkoherrat

1901–1905: Adolf Castrén
1908–1912: Petter Gustaf Korpi
1920–1937: Sulo Soriola
1980–2005: Jaakko Kaltakari
2005–2010: Leila Ikonen
2010–2016: Timo Liikanen
2017→ Teemu Isokääntä
Aiheesta muualla

Seurakunnan kotisivut
| n k Limingan rovastikunta |
| --- | --- | --- |
| Seurakunnat |  Hailuoto  Kempele  Liminka  Lumijoki  Muhos  Raahe  Siikalatva  Tyrnävä  Utajärvi  Vaala  |  |
| Entiset seurakunnat |  Kestilä  Paavola  Pattijoki  Piippola  Pulkkila  Pyhäntä  Raahe ja Saloinen  Rantsila  Revonlahti  Ruukki  Saloinen  Siikajoki  Temmes  Vihanti  |  |
Oulun hiippakunta